autogramautogram
**Peter Ondria** (\* 15. júl 1971, Prešov) je slovenský spevák, hudobník, podnikateľ, imitátor Louisa Armstronga. Narodil sa 9 dní po smrti Louisa Armstronga. Pri vystúpeniach ho niekedy uvádzajú aj spolu s jeho prezývkou: „Peter Armstrong" Ondria.

Život
-----

Peter Ondria v roku 2016
Detstvo prežil v obci Víťaz na východnom Slovensku, kde žije dodnes. Pochádza z mnohočlennej rodiny, otec Štefan bol baníkom a mama pracovala v poľnohospodárskom družstve. Peter má štyroch súrodencov, troch bratov a jednu sestru. Každý z nich má hudobné nadanie, profesionálne sa hudbe venuje iba Peter. Hudobne začal vystupovať už v mladom veku, v ôsmich rokoch.

V roku 1997 začal vystupovať s imitovaním spevu interpretov ako Gary Moore, Tom Jones, Frank Sinatra a Louis Armstrong. Najviac z jeho vystúpení zarezonovali vystúpenia s imitáciou Louisa Armstronga. Pri interpretovaní piesní „Satchma" si návštevníci jeho vystúpení mysleli že nespieva naživo, ale na playback. S repertoárom Armstronga prešiel okolo 18 krajín vo svete. Najďalej vystupoval v Japonsku v meste Osaka.

V roku 1999 spolu so skupinou Extasy nahrali remix piesne „What A Wonderful World", s ktorou aj vystupovali na rôznych koncertoch a vystúpeniach.

V roku 2010 sa zúčastnil súťaže Talentmania, ktorú vysielala TV Markíza spolu s TV Nova. Úspešne sa prebojoval do semifinále a finále.

17. apríla 2012 vystúpil ako hosť na koncerte *Viliam Stanek a hostia*, ktorý sa konal v rámci Prešovskej hudobnej jari v PKO v Prešove. Okrem neho vystúpili aj títo hudobný hostia: Top Bigband Prešov, Katka Koščová, Martin Husovský (Komajota), Veronika Husovská, Andy Belej (Andy Belej Quartet), Mário „Gapa" Garbera (Groovin´Heads), Rasťo Lendacký (Shandy a Ester), Katka Staneková, Marcela Jurčenková, Andrea Majtnerová.

V roku 2015 Mafia Corner spolu s Demexom a Petrom Ondriom nahrali a naspievali pieseň -„Mac3jko". K pesničke vytvorili aj hudobný klip.

V roku 1996 z iniciatívy všetkých štyroch bratov Ondriovcov (Vladimír, Jozef, Štefan a Peter) bola založená firma Andre Topic. Firma združila všetky podnikateľské aktivity bratov, ktorí už predtým podnikali, ako živnostníci. Firma je spojením podnikania bratov, ktorí začínali s týmito podnikateľskými činnosťami: Vladimír v roku 1991 elektroinštalácie, Štefan v roku 1993 pohostinstvo, Jozef v roku 1994 reštaurácia, Peter v roku 1995 oprava obuvi. Vo Víťazi prevádzkujú *Cafe bar – BISTRO*, *Hostinec u Jozefa robotníka*, Potraviny a pekárenskú výrobu s názvom *VERONKA*, *Ubytovanie Armstrongs* a reštauráciu *ARMSTRONG´S*.

Pekárska výroba *VERONKA* je pomenovaná po ich mame Veronike. Vyrábajú v nej parené knedle, parené buchty, ktoré ponúkol aj v Show Jana Krause, keď v relácii vystupoval spolu s hosťami - Martinom Stránským a Lindou Vojtovou 2. decembra 2015).

V roku 2005 svojpomocne s bratmi vybudovali a otvorili reštauráciu a dali jej názov po Louisovi Armstrongovi: *ARMSTRONG´S Restaurant*.

V roku 2018 naspieval zábavnú pieseň „Osa". K piesni natočili aj hudobný klip.

Tvorba
------

### Diskografia

* 1999: *Peter Ondria & Extasy - What A Wonderful World* - Novart/Music Slovakia, CD singel
* 2015: *Mafia Corner & Demex - Mac3jko feat. Peter Ondria* - CD singel
* 2018: Vianočná pieseň - CD singel /videoklip s rodinou/
* 2019: Radujme sa - CD singel
* 2020: Počúvaj Paula - CD

Referencie
----------

1. ↑  Spevák Peter Ondria na svoju rodnú obec Víťaz nedá dopustiť, presov.korzar.sme.sk
2. ↑  Slovenského Armstronga do Ameriky nevpustili. Chystá sa znova, spravy.pravda.sk
3. ↑  Reštaurácia Armstrongs-restaurant, restauracia-armstrongs-restaurant.trade.sk
4. ↑  Peter Ondria: Ľudia mu neverili jeho „chrapľák", aktuality.sk
5. ↑  Slovenský Armstrong chystá aj vlastné piesne, korzar.sme.sk
6. ↑  Nechceme meniť štýl- chceme ľudí zabávať, alebo Skúšame to inak a funguje to. korzar.sme.sk
7. ↑  Talentmania: Soudný den - postoupilo 72 účastníků!, showbiz.cz
8. ↑  Talentmania - postupující z 1. a 2. semifinále, celebrityatwilight.blog.cz
9. ↑  Peter Ondria dostaval dom a chce syna, korzar.sme.sk
10. ↑  Maskot rodinnej firmy sa dostal do finále Talentmanie, časopis Život č. 43/2010
11. ↑   *Viliam Stanek o svojom jedinečnom projekte!, jazzpark.sk* [online]. [Cit. 2018-04-30]. Dostupné online. Archivované 2018-05-01 z originálu.
12. ↑  Slovenský hit "Macejko" v novej verzii 2015, funradio.sk
13. ↑  Nový song od Mafia Corner heeej-macejko, klocher.sk
14. ↑  Mafia Corner prichádza s ľudovkou Macejko. Roztancuje aj hejterov!, manmagazin.sk
15. ↑   *Naša rodinná reštaurácia, armstrongs-restaurant.sk* [online]. [Cit. 2018-04-30]. Dostupné online. Archivované 2018-04-30 z originálu.
16. ↑  Hostinec u Jozefa robotníka na Facebook-u
17. ↑  Reštaurácia Armstrongs-restaurant, trade.sk
18. ↑  Reštaurácia Armstrong's na Facebook-u
19. ↑   *Novinka! – OSA – Peter ONDRIA, louisarmstrong.sk* [online]. [Cit. 2018-04-30]. Dostupné online. Archivované 2018-05-01 z originálu.
20. ↑  Diskografia a ukážky - Cassovia.sk
21. ↑   *Peter Armstrong Ondria - VIANOČNÁ PIESEŇ (oficiálny videoklip)* [online]. [Cit. 2021-05-30]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Peter Ondria**

Externé odkazy
--------------

* Oficiálne stránky
* Stránky na Facebook-u
* Peter Ondria - Louis Armstrong z Víťaza, frenky.sk